open-index/open-wikipedia-markdown huggingface dataset:
Baikal (jook)

**Baikal** on alkoholivaba, tugevalt gaseeritud, väga magus toniseeriv limonaad, mis sisaldab looduslikke lõhnaaineid (taimede ekstraktid ja eeterlikud õlid).

## Loomise lugu
Limonaadi Baikal loomise lugu sai alguse 1973. aastal, kui Nõukogude Liidu Kommunistlik Partei tegi Õlle- ja Karastusjookide Tööstuse Üleliidulisele Teaduslikule Uurimisinstituudile (ВНИИ ПБП) ülesandeks luua Ameerika Ühendriikides toodetud Coca-Cola ja Pepsi-Colaga sarnane jook. Esmakordselt toodeti Baikalit Moskva karastusjookide tehases 1973. aastal. Jook on turul sellest ajast peale.

## Tootmine
Alates 1991. aastast toodetakse Baikalit Venemaal. Selle koostis ja tootmistehnoloogia oli saladus.

Joogi kontsentraadi tootmistehnoloogia ja kaubamärgi omanik on riigiasutus Venemaa Õlle-, Karastusjookide ja Veinitööstuse Teaduslik Uurimisinstituut. Joogi populaarsust näitab asjaolu, et litsentsi selle tootmiseks omandas Venemaa karastusjookide ettevõte ZAO Ost-Akva (ЗАО "Ост-Аква").

Filmistuudio 07 Продакшн dokumentaalfilmi "Nõukogude defitsiidi saladused" (esimene film) andmetel ei õnnestunud naistepuna põllumajapidamistes kasvatada ja kuna looduslike toorainete kogumine oli piiratud, ei jätkunud jooki kodumaisel turul ja selle kontsentraati ei olnud võimalik välismaale tarnida.

Süsihappegaasirikka Baikali pudelid peavad vastu pidama hüdrostaatilisele rõhule 15 atmosfääri.

## Koostis
### 1973. aasta retsept
Joogi Baikal 1973. aasta retseptis olid järgmised koostisosad:

* töödeldud joogivesi
* valge kristallsuhkur
* sidrunhape (happesuse regulaator)
* naatriumbensoaat (säilitusaine)
* looduslikud lõhnaained:
** taimsed lõhnaained, sh järgmised taimeekstraktid:
*** salvei
*** koirohi
*** kikkaputke juur
*** emajuur
*** koriander;
** humalaõli
** eukalüptiõli
** loorberiõli
** looduslik õuna lõhnaaine
** leedripuu õite ekstrakt
** lagritsajuure ekstrakt
* veinipärmi destillaat.

### Muu koostis
Joogi põhikoostis on vesi, suhkur, sidrunhape, süsinikdioksiid ja originaalne segu looduslikest eeterlikest õlidest ja ürdiekstraktidest. Joogile annavad iseloomuliku maitse ja ergutavad omadused järgmised taimeekstraktid ja looduslikud lõhnaained:

* naistepuna ja lagritsajuure tõmmis
* eleuterokoki (ogapaanaks) või maralijuure ekstrakt
* eukalüpti eeterlik õli
* sidruni eeterlik õli
* hariliku loorberi eeterlik õli
* eeterlik nuluõli või isobornüülatsetaat
* sidrunhape

## Vaata ka
* Limonaad
* Coca-Cola
* Pepsi-Cola

## Viited

## Allikad
* Riigiasutuse Venemaa Õlle-, Karastusjookide ja Veinitööstuse Teadusliku Uurimisinstituudi (ГУ ВНИИ ПБ и ВП) ametlik koduleht
UNESCO maailmapärand Maltal

**[[Malta]]** alal on **[[UNESCO maailmapärandi nimistu]]s** kolm objekti ja ootenimistus seitse objekti.

Nimistusse on kantud:
*kolm kultuuripärandi objekti:
**1980 Ħal Saflieni hüpogeum
**1980 Valletta linn
**1980, 1992 Malta megaliittemplid

Ootenimistus on seitse objektiː
*viis kultuuripärandi objekti:
**1998 "Cittadella (Victoria - Gozo)"
**1998 "Malta sadamakindlustised"
**1998 "Mdina (Citta' Vecchia)"
**1998 "Malta katakombikompleksid"
**1998 "Victoria liini kindlustised"

*kaks looduspärandi objekti:
**1998 "Rannikuklint"
**1998 "Qawra/Dwejra"

## Viited

## Välislingid
*UNESCO maailmapärand Maltal. UNESCO maailmapärandi koduleht. Inglise keeles, vaadatud 27. aprillil 2023
Veebiseminar

**Veebiseminar** (inglise keeles *web-based seminar*, *web seminar*, *webinar*) on veebi vahendusel toimuv seminar, mida korraldatakse õppetöö, koosoleku, arutelu vm eesmärgil.
Yangel Herrera

**Yangel Clemente Herrera Ravelo** (sündinud 7. jaanuaril 1998 La Guairas) on Venezuela jalgpallur, kes mängib kaitsva poolkaitsjana Hispaania kõrgliigaklubis Girona ja Venezuela jalgpallikoondises.

Venezuela kõrgliigas debüteeris ta 2016. aastal Atlético Venezuela meeskonnas.

2017. aasta jaanuaris sõlmis ta lepingu Inglismaa klubiga Manchester City, kus ta suundus kohe laenule MLS-i klubisse New York City. Hooaja 2018–19 teises pooles mängis ta Huescaga Hispaania kõrgliigas. Aastatel 2019–21 mängib ta laenul Granadas. 2021. aasta augustis läks ta üheks hooajaks laenule RCD Espanyoli. 2022. aasta augustis läks ta laenule äsja Hispaania kõrgliigasse tõusnud Gironasse.

2017. aastal sai ta Venezuela kuni 20-aastaste koondisega juunioride maailmameistrivõistlustel teise koha. Herrera ainsaks väravaks jäi turniiril kaheksandikfinaalis Jaapani vastu löödud värav, mis viis Venezuela veerandfinaali. Venezuela jalgpallikoondises tegi Herrera debüüdi 10. oktoobril 2016 mängus Brasiilia vastu. Koondisekarjääri esimese värava lõi ta 10. oktoobril 2017 MM-i valikmängus Paraguay vastu. Ta on kuulunud Venezuela koondisse 2016. aasta Copa América Centenariol, 2019. ja 2021. aasta Copa Américal.

## Viited
Cristian Borja

**Cristian Alexis Borja González** (sündinud 18. veebruaril 1993 Calis) on Colombia jalgpallur, kes mängib vasakkaitsjana Türgi kõrgliiga klubis Alanyaspor ja Colombia jalgpallikoondises.

Ta alustas klubikarjääri 2015. aastal Colombia klubis Cortuluá. 2016. aastal liitus ta Colombia kõrgliiga klubiga Santa Fe.

2018. aastal siirdus Borja Mehhikosse, liitudes sealse kõrgliiga klubiga Deportivo Toluca. 2017–18 kevadhooajal valiti ta Mehhiko kõrgliiga sümboolsesse koosseisu. 2019. aasta jaanuaris liitus ta Portugali kõrgliiga klubiga Lissaboni Sporting. 2021. aasta veebruaris siirdus ta Bragasse. 2021. aastal suundus ta Bragast laenule Alanyaspori.

Colombia jalgpallikoondises tegi Borja debüüdi 2018. aastal. 2016. aasta suveolümpiamängude jalgpalliturniiril kuulus ta Colombia olümpiakoondisse. Ta kuulus Colombia koondisse 2019. aasta Copa Américal.

## Saavutused
;Santa Fe
*Categoría Primera A: 2016 (Torneo Finalización)
*Superliga de Colombia: 2017
*Copa Suruga Bank: 2016

;Sporting
*Taça de Portugal: 2018–19
*Taça da Liga: 2020–21

## Välislingid
Naksurkrevetlased

Naksurkrevetlased (*Alpheidae*) on kümnejalaliste seltsi kuuluv mereloomade sugukond. Naksurkrevetlastele on iseloomulikud erineva suurusega sõrad, millest suurem on tavaliselt võimeline tekitama valju raksatavat häält.

Naksurkrevetlaste sugukond on väga liigirikas, hõlmates enam kui 1100 liiki. Neid leidub kõikjal troopilistes ja lähistroopilistes rannikuvetes. Enamik naksurkrevetlastest kaevavad urge ja elavad korallrahudel, mererohuga kaetud aladel ja austrirahudel. Eranditena elab *Betaeus* külmades meredes ja *Potamalpheops* ainult magedaveelistes koobastikes.

Suured naksurkrevetlaste kolooniad võivad segada sonarite tööd ja allveekommunikatsiooni. Nende tekitatud helid meenutavad praginat ja on piisavalt valjud, et domineerida oma elupaikade lähedasi helimaastike.

## Käitumine ja heli tekitamine
Oma suurema sõra kiire sulgemisega tekitavad naksurkrevetlased valju heli. Sõra kiirel sulgemisel surutakse tema vahele jääv vesi välja joana, mis võib saakloomi uimastada või isegi tappa. Veejoa algkiirus 30 m/s on piisav kavitatsiooni tekkimiseks. Vali heli tekibki kavitatsiooni käigus moodustunud õhumullide implosioonist, mitte sõrast endast. 

## Vaata ka
* Krevetilised
*Allveeakustika

## Viited
UNESCO maailmapärand Luksemburgis

**[[Luksemburg]]i** alal on **[[UNESCO maailmapärandi nimistu]]s** üks objekt.

Nimistusse on kantud:
*üks kultuuripärandi objekt:
**1994 Luxembourgi linn, selle vanad kvartalid ja kindlustised

## Viited

## Välislingid
*UNESCO maailmapärand Luksemburgis. UNESCO maailmapärandi koduleht. Inglise keeles
Karin Bachmann

**Karin Bachmann** (sündinud 21. juulil 1976) on eesti maastikuarhitekt.

Ta on lõpetanud Eesti Põllumajandusülikoolis (nüüd Maaülikool) maastikuarhitektuuri eriala. Ta on kaitsnud Eesti Kunstiakadeemias magistritöö urbanistikas. 

Ta on olnud maastikuarhitektuuri ajakirja ÕU asutajaid 2009. aastal.

## Tunnustus
*2018 Eesti Kultuurkapitali arhitektuuri sihtkapitali aastapreemia (koos Mirko Traksi, Henn Runneli ja Tõnis Arjusega; Tartu Vaksali väljak)

## Viited
Vaikse Ookeani Astronoomiaselts

**Vaikse Ookeani Astronoomiaselts (ASP)** on Ameerika Ühendriikide teadus- ja haridusasutus, mis asutati 7. veebruaril 1889. 

Selts on juriidiliselt mittetulundusühing ning sel on liikmeid üle kogu maailma. ASP eesmärkideks on astronoomia populariseerimine ja selle teemalise kirjanduse koostamine ja avaldamine. Eesmärkide täitmiseks on seltsil mitu haridusprogrammi, mille raames õpetatakse erinevas vanuses huvilistele astronoomiat. 

Vaikse Ookeani Astronoomiaseltsi presidendid on olnud muuhulgas Edwin Hubble, George Abell ja Frank Drake.

## Viited
Ziedlejas

**Ziedlejas** on küla (*mazciems*) Lätis Kuldīga piirkonna Alsunga vallas. Ziedlejas asub valla keskosas merepinnast 40 meetri kõrgusel Kauliņa jõe kaldal. Küla jääb valla keskusest Alsungast 1,5 ning Riiast 179 kilomeetri kaugusele.

Aastal 2005 oli külas 20 elanikku. Aastail 2009–2021 kuulus küla Alsunga piirkonda.

## Viited
Dienvidstacija

**Dienvidstacija** (tõlkes *Lõunajaam*) on küla (*mazciems*) Lätis Kuldīga piirkonna Alsunga vallas. Dienvidstacija asub valla keskosas merepinnast 23 meetri kõrgusel. Küla jääb valla keskusest Alsungast 2 ning Riiast 181 kilomeetri kaugusele.

Küla on kujunenud endise raudteejaama – Alsunga lõunajaama juurde. Aastail 2009–2021 kuulus küla Alsunga piirkonda. Külas asub Dzēriņi kalmistu.

2005. aastal oli külas 14 elanikku.

## Viited
Eerik Reino

**Eerik Reino** (1951 – 27. juuni 1974) oli eesti alpinist.

Ta astus Alpiklubi Firn liikmeks 1959. aastal.

1974. aastal võttis ta osa Ilmar Priimetsa juhtimisel ekspeditsioonist Lenini mäetipule (7134 m). Tippu tõusti kahe grupiga erinevatel marsruutidel. Reino tegi kaasa Enn Saare juhtimisel 5-liikmelises grupis, kes valis tippu tõusmiseks mitte tavapärase harjapidi marsruudi, vaid ronimise mööda kaguseina (marsruudi raskuskategooria Vene süsteemi järgi 5B). 6800 m kõrgusel tabas neid laviin, milles hukkusid Eerik Reino, Priit Vürst ja Tõnu Tennisson.

## Viited

## Välislingid
*Viimati hukkus kolm eesti mägironijat 1974. aastal.  postimees.ee, 9. juuni 2015
Meie Vald

**Meie Vald** oli 1997-2017 ilmunud ajaleht, mis vahendas Vastse-Kuuste valla uudiseid. Lehte andis välja Vastse-Kuuste vallavalitsus. Lehte toimetas Liia Sulg.

Pärast 2017. aasta haldusreformi, mille käigus liitus Vastse-Kuuste vald Põlva vallaga, annab endise Vastse-Kuuste valla aladel toimuva kohta uudised edasi Põlva Teataja.

## Viited

## Välislingid
*
Põlva Teataja

**Põlva Teataja** (2003-2013 *Valla Teated*) on aastast 2003 ilmuv ajaleht, mis vahendab Põlva valla uudiseid. Lehte annab välja Põlva vallavalitsus.

Põlva Teataja on endiste vallaajalehtede **Valla Teated**, Põlva Linna Teataja, Meie Vald, Ahja Valla Teabeleht, Valla Teataja ja Laheda Valla Sõnumid järeltulija.

## Viited

## Välislingid
*
Põlva Linna Teataja

**Põlva Linna Teataja** oli 2006-2013 ilmunud ajaleht, mis vahendas Põlva linna ja selle lähiümbruse uudiseid. Lehte andis välja Ühinenud Ajalehed.
2011-2013 ilmus see ajaleht tirelköites ajalehega Valla Teated. Põlva Linna Teataja järeltulija on aastast 2013 ilmuv **[[Põlva Teataja]]**.

## Viited

## Välislingid
*
Miralda

**Miralda** on naisenimi.

2019. aasta seisuga oli see Eestis esinemissageduselt 715. naisenimi. 1. jaanuari 2019 seisuga oli Eestis eesnimi Miralda 110 naisel.

## Nime tuntud kandjaid
*Miralda Pajumaa
*Benita Miralda Vomm
*Leida-Miralda Anting

## Viited

## Välislingid
*
Nicolas-Louis de Lacaille

**Nicolas-Louis de Lacaille** (15. märts 1713 – 21. märts 1762) oli Prantsuse astronoom, kes koostas 15 tähtkuju, milles 14 kuuluvad tänapäeva 88 tähtkuju hulka. 

Ta uuris aastatel 1750–1754 Hea Lootuse neeme taevast ning vaatles sel perioodil üle 10 000 tähe. 

Tema õpilaste hulka kuulusid Antoine Lavoisier ja Jean Sylvan Bailly, kes mõlemad hukati Prantsuse revolutsiooni ajal.

## Viited
Vanaroosa

**Vanaroosa** on roosa värvitoon, tuhm või pastelne beežika-hallika varjundiga roosa. Päritolult on see tõlkelaen saksa sõnast *altrosa*.

Tänapäeval kohtab veebilehtedel ka toortõlget inglise keelest *antiikroosa*.

Värvus seostub sageli mineviku, mälestuste ja nostalgiaga.

## Pildid

File:Ratingen-LVR-KulTour-1900-1945.jpg|Vanaroosades toonides kaheosaline päevakleit Saksamaalt, umbes 1900. aastast
File:1851 9kr altrosa Baden 5rings 104 Offenburg Mi4a.jpg|9-kroitserine vanaroosa (*vieux-rose*) postmark Badenist, 1851
|Erinevates vanaroosades toonides kostüümiga Barbie näitusel Les Cours Mont-Royalis
File:Topaz-170679.jpg|Vanaroosat värvi topaas Ouro Pretost Brasiilias


### Värvinimetus eesti keeles
1995. aastal värvisõnavara uurimise käigus tehtud nimetamiskatses (informant nimetab ühe korraga nii palju värvinimesid, kui talle meenub) nimetas vanaroosat 7 informanti 80-st (kokku nimetati 285 värvinimetust).

Vanaroosana on eesti keeles kirjeldatud tekstiili, lõnga, tapeeti, seinavärvi, interjööri.

## Variatsioonid
Vanaroosaks nimetatud värvitoon varieerub heledapoolsest keskmise roosani ja ta võib olla nii soojatooniline pruunikas kui jahedatooniline hallikas roosa, kuid igal juhul on tegemist väheküllastatud tuhmi tooniga.

RAL Classic värvikaardi toon 3014 *Altrosa* on punakas vanaroosa toon.

Pantone värvitoon 17-1518 *Old Rose* on pruunikas tuhmroosa, Pantone 15-1512 *Misty Rose* heledam soojatooniline hallikapoolne.

Veebivärv *Old rose* on vanaroosa. Heleda vanaroosana on kirjeldatud veebivärvi *Mistyrose*.

## Vaata ka
* puudriroosa

## Viited
Andrupene

**Andrupene** on küla (*vidējciems*) Lätis Krāslava piirkonnas, Andrupene valla keskus. Küla jääb endisest piirkonna keskusest Dagdast 15 ja Riiast 288 km kaugusele.

Külast läheb läbi maantee P57.

Küla asub endise Andrupene mõisa alal. Aastatel 2002–2021 jäi asula Dagda piirkonda

## Viited
Andzeļi

**Andzeļi** on [Küla (Läti)|küla]] (*vidējciems*) Lätis Krāslava piirkonnas, Andzeļi valla keskus. Küla jääb endisest piirkonna keskusest Dagdast 11 ja Riiast 272 km kaugusele.

Küla asub endise Andzeļi mõisa alal. Aastatel 2002–2021 jäi asula Dagda piirkonda.

## Viited
Kaķenieki

**Kaķenieki** on küla (*lielciems*) Lätis Dobele piirkonnas Annenieki vallas; ühtlasi valla keskus. Küla jääb piirkonna keskusest Dobelest 17 ja Riiast 81 km kaugusele.

Külast läheb läbi maantee A9.

2015. aastal oli külas 461 elanikku, 2022. aastal 414.

## Viited
UNESCO maailmapärand Kanadas

**[[Kanada]]** alal on **[[UNESCO maailmapärandi nimistu]]s** 20 objekti ja 11 objekti kandidaati.

Nimistusse on kantud:
*üheksa kultuuripärandi objekti:
**1978 L’Anse aux Meadowsi riiklik ajalookaitseala
**1981 Head-Smashed-In Buffalo Jump
**1981 SGang Gwaay
**1985 Vana Québec'i ajalooline piirkond
**1995 Lunenburgi vanalinn
**2007 Rideau' kanal
**2012 Grand Pré maastik
**2013 Red Bay baskide vaalapüügijaam
**2019 Kaljujoonised / Áísínai’pi
*10 looduspärandi objekti:
**1978 Nahanni rahvuspark
**1979 Dinosauruste provintsiaalpark
**1979, 1992, 1994 Kluane / Wrangell-St. Elias / Glacier Bay / Tatshenshini-Alsek. Ühispärand Ameerika Ühendriikidega
**1983 Wood Buffalo rahvuspark
**1984, 1990 Kaljumägede Kanada pargid
**1987 Gros Morne'i rahvuspark
**1995 Waterton Glacieri rahvusvaheline rahupark. Ühispärand Ameerika Ühendriikidega
**1999 Miguasha rahvuspark
**2008 Jogginsi kivististekaljud
**2016 Eksituste neem
*üks segapärandi objekt:
**2018 Pimachiowin Aki
*nimistusse kandideerib alates 2004. aastast 11 objekti

## Viited

## Välislingid
*UNESCO maailmapärand Kanadas. UNESCO maailmapärandi koduleht. Inglise keeles
Jevsei Liberman

**Jevsei Grigorjevitš Liberman** (vene keeles *Евсей Григорьевич Либерман*, ukraina keeles *Овсій Григорович Ліберман*; 2. oktoober 1897 Slavuta, Venemaa Keisririik – 11. november 1981 Harkov, Ukraina NSV) oli Nõukogude Liidu majandusteadlane, 1965. aasta majandusreformi ("Kossõgini reformi") väljatöötajaid. Majandusteaduste doktor (1956), professor. 

Liberman oli esimene, kes avaldas hiljem teoks saanud reformi ideed, nimelt Pravdas 9. septembril 1962 avaldatud artiklis "Plaan, kasum, preemia". Libermani ettepanekuid toetasid mitmed ökonomistid. Artiklist sai innustust üleliiduline majandusalane arutelu ajakirjanduses ja rida majanduseksperimente. Lääne pressis ja sovetoloogias kõneldi mõnda aega "libermanismist".

## Viited
Omega (Ukraina)

**Omega** (ukraina keeles *Загін спеціального призначення по боротьбі з тероризмом «Омега»*) on Ukraina Rahvuskaardi taktikaline eriüksus.

## Ajalugu
Üksus moodustati 4. aprillil 2003 Ukraina siseministeeriumi sisevägede ülema otsusega. Üksus osales 2022. aastal Irpini lahingus.  

## Autasud
### Ukraina kangelane
*  2022 - vanemleitnant Viktor Holovko (postuumselt)
*  2022 - major Roman Sobkiv (postuumselt)

## Galerii

Shevron.jpg|Näiteid sümboolikast
Підрозділ спеціального призначення RT 2020 0030 (51110916014).jpg|Omega võitlejad 2020. aastal 


## Viited

## Välislingid
* ГБР задержало экс-бойца "Омеги", подозреваемого в расстрелах на Майдане - Lb.ua, 18.02.2020
* Розкрити воїна в собі: в Нацгвардії створили відео про спецпідрозділ "Омега" 25.08.2020
Medicine Hat

**Medicine Hat** on linn Kanadas Alberta provintsis Saskatchewani jõe ääres.

Asula tekkis 1883. aastal raudteetööliste külana, mis sai nime ühe indiaani legendi järgi. 1906. aastal sai see linnaõigused. Linn arenes kasvava liikluse tõttu, sest see asub Trans-Canada Highwayl poolel teel Winnipegi ja Vancouveri vahel.

Medicine Hatis oli 2011. aastal 60 000 elanikku ja see oli selle näitajaga provintsi 6. linn.

Medicine Hat on Kanada kõige sademetevaesem linn, seal on aastas 271 päikesepaistelist päeva ja vähe sademeid.

## Viited

## Välislingid
*Linna koduleht
2019. aasta naiste jalgpalli maailmameistrivõistlused

**2019. aasta [[naiste jalgpalli maailmameistrivõistlused]]** olid 8. maailmameistrivõistlused naiste jalgpallis. Need toimusid Prantsusmaal 7. juunist 7. juulini.

Neljanda maailmameistritiitli võitsid Ameerika Ühendriigid, alistades finaalis 2:0 Hollandi.

## Staadionid
* Parc Olympique Lyonnais (Lyon)
* Parc des Princes (Pariis)
* Allianz Riviera (Nice)
* Stade de la Mosson (Montpellier)
* Roazhon Park (Rennes)
* Stade Océane (Le Havre)
* Stade du Hainaut (Valenciennes)
* Stade Auguste-Delaune (Reims)
* Stade des Alpes (Grenoble)

## Alagrupimängud

### A-alagrupp

----

----

### B-alagrupp

-----

-----

### C-alagrupp

-----

-----

### D-alagrupp

-----

-----

### E-alagrupp

-----

----

### F-alagrupp

-----

-----

## Väljalangemismängud

## Statistika
### Väravakütid
;5 väravat

* Sam Kerr
* Alex Morgan

;4 väravat

* Cristiane

;3 väravat

* Ellen White
* Cristiana Girelli
* Wendie Renard
* Carli Lloyd

;2 väravat

* Marta
* Jennifer Hermoso
* Vivianne Miedema
* Barbara Bonansea
* Aurora Galli
* Ajara Nchout
* Eugénie Le Sommer
* Kosovare Asllani
* Sara Däbritz
* Rose Lavelle
* Sam Mewis

;1 värav

* Florencia Bonsegundo
* Milagros Menéndez
* Caitlin Foord
* Chloe Logarzo
* Li Ying
* Lucía García
* Lineth Beerensteyn
* Dominique Bloodworth
* Anouk Dekker
* Jill Roord
* Nikita Parris
* Jodie Taylor
* Mana Iwabuchi
* Yuika Sugasawa
* Havana Solaun
* Gabrielle Onguéné
* Kadeisha Buchanan
* Jessie Fleming
* Nichelle Prince
* Christine Sinclair
* Thembi Kgatlana
* Yeo Min-ji
* Asisat Oshoala
* Caroline Hansen
* Isabell Herlovsen
* Guro Reiten
* Lisa-Marie Utland
* Valérie Gauvin
* Amandine Henry
* Lina Hurtig
* Madelen Janogy
* Fridolina Rolfö
* Elin Rubensson
* Linda Sembrant
* Giulia Gwinn
* Melanie Leupolz
* Lina Magull
* Alexandra Popp
* Jennifer Beattie
* Lana Clelland
* Erin Cuthbert
* Claire Emslie
* Kim Little
* Kanjana Sungngoen
* Julie Ertz
* Lindsey Horan
* Mallory Pugh
* Megan Rapinoe

;1 omavärav

* Mônica (mängus Austraalia vastu)
* Aurelle Awona (mängus Uus-Meremaa vastu)
* Kim Do-yeon (mängus Nigeeria vastu)
* Osinachi Ohale (mängus Norra vastu)
* Wendie Renard (mängus Norra vastu)
* Lee Alexander (mängus Argentina vastu)

## Välislingid
* Ametlik koduleht
Ukraina erioperatsioonijõud

**Ukraina Relvajõudude Erioperatsioonijõud** (ukraina keeles Сили спеціальних операцій Збройних сил України, lühendid ССО, ССпО) on Ukraina Relvajõudude struktuuriüksus, mille ülesandeks on erioperatsioonid.

## Ajalugu
### Ülemad

### Asutamine
2016. aastal lõpetas esimene erioperatsioonide instruktorikursuse lend.

### Sõjategevus 2022. aastal
2022. aasta märtsi alguses HUR MO ja erioperatsioonijõudude 3. polk osalesid lahingutes Vene relvajõududega, mis proovisid võtta enda kontrolli alla Hostomeli. 2022. aasta juuli alguses tegi 
73. mereerioperatsioonide keskus pärast Maosaare lahingut saarel vaatlust ja andmete kogumist. 2022. aasta oktoobris avaldas SSO video kamikaze-drooni kasutamise kohta.

### Sõjategevus 2023. aastal
2023. aasta juulis avaldas SSO video selle kohta, kuidas nende luure ja tulejuhtimise tulemusena hävitati Bahmuti piirkonnas kolm Vene vägede BM-21 Gradi.

## Struktuur
2024. aastal algas SSO koosseisus ranger-üksuse moodustamine.

## Autasud
### [[Mehisuse ja Vapruse Eest]]
* 2022 – Üksik erioperatsioonide keskus Ida 
* 2022 – 140. üksik erioperatsioonide keskus
* 2022 – 142. õppekeskus

## Varustus

## Kultuuris
* 2017. aastast pärineb ansambli Riffmaster SSO-le pühendatud lugu *Тихо прийшов, тихо пішов*.

## Galerii

Fotogalereya-sso-01.jpg|SSO võitlejad 2016. aastal
Медаль «Хрест Сил спеціальних операцій» (МОУ 2022).jpg|Erioperatsioonijõudude rist


## Vaata ka
* HUR MO
* Kommando Spezialkräfte
* Poola eriväed

## Viited

## Välislingid
*Командир 8 полка спецназа назначен замкомандущего Сил специальных операций - ZN.UA, 07.07.2019, 11:35
*В Силах спецопераций ВСУ создали авиаэскадрилью - Lb.ua, 05.01.2020
Luis Alfonso Rodríguez

**Luis Alfonso Rodríguez Alanís** (sündinud 21. jaanuaril 1991 Monterreys) on Mehhiko jalgpallur, kes mängib paremkaitsja või poolkaitsjana Mehhiko kõrgliiga klubis Tigres UANL ja Mehhiko jalgpallikoondises.

Ta alustas klubikarjääri 2010. aastal kodulinna klubis C.F. Monterrey. Aastatel 2012–2013 mängis ta San Luises ning seejärel aastatel 2013–2016 Chiapases.

2016. aastal liitus ta Tigres UANL-iga. Ta on tulnud klubiga Mehhiko meistriks kolm korda. 2017–18 sügishooajal ja 2018–19 kevadhooajal valiti Rodríguez Mehhiko kõrgliiga sümboolsesse koosseisu.

Debüüdi Mehhiko jalgpallikoondises tegi Rodríguez 15. aprillil 2015 sõprusmängus USA vastu. Koondisekarjääri esimese värava lõi ta 9. juunil 2019 sõprusmängus Ecuadori vastu. Ta on kuulunud Mehhiko koondisse 2017. ja 2019. aasta CONCACAF Gold Cupil. 2019. aasta CONCACAF Gold Cup'il valiti ta turniiri sümboolsesse koosseisu.

## Saavutused
;UANL
*Liga MX: Apertura 2016, Apertura 2017, Clausura 2019
*Campeón de Campeones: 2016, 2017, 2018
*Campeones Cup: 2018
Sõjaväelaager

**Sõjaväelaager** on sõjaväe ajutine puhke- ja peatuspaik või õppelaager (väliõppusteks).

## Vaata ka
*Sõjaväelinnak
Moepealinn

**Moepealinn** on linn, mis mõjutab oluliselt rahvusvahelisi moetrende. Märkimisväärset majanduslikku väljundit loov moepealinn on enamasti kuulus oma moetoodangu, moedisaini, moepoodide ning selliste ürituste (kus võidakse jagada moeauhindu) nagu moenädalate ja moemesside poolest.

## Suur nelik
21. sajandi globaalsed moepealinnad:
*Milano
*London
*New York
*Pariis

## Vaata ka
*Moenädal
Bolhrad

**Bolhrad** on linn Ukrainas Odessa oblastis, Bolhradi rajooni keskus.

2017. aastal elas linnas 15&nbsp;274 inimest; keskmine kõrgus merepinnast 75 meetrit, pindala 94&nbsp;km², asustustihedus  inimest ruutkilomeetri kohta.

Bolhradi asutasid 1821. aastal bulgaaria ümberasujad.

Ukraina 2001. aasta rahvaloenduse andmetel oli Bolhradi elanikest bulgaarlasi 45,50%, ukrainlasi 22,58%, venelasi 22,51%, gagauuse 3,34%, moldaavlasi 2,48%, valgevenelasi 0,72% ja armeenlasi 0,50%.

## Viited

## Välislingid
New Yorgi suurlinnapiirkond

**New Yorgi suurlinnapiirkond** (inglise keeles *New York metropolitan area*) on maailma suurim suurlinnapiirkond (11 640 km²), mille keskme moodustab viie linnaosaga New York. Piirkonnas elab ligikaudu 19 miljonit inimest.

## Ulatus

*New York (Ameerika Ühendriikide kõige suurema rahvaarvuga linn), Long Islandi piklik suursaar ning Hudsoni jõeoru kesk- ja alamjooks New Yorgi osariigis;
*New Jersey osariigi viis suurimat linna: Newark, Jersey City, Paterson, Elizabeth ja Edison;
*Connecticuti osariigi seitsmest suurimast linnast kuus: Bridgeport, New Haven, Stamford, Waterbury, Norwalk ja Danbury.

## Sadamaala

New Yorgi suurlinnapiirkonna sadamaala New Yorgi lahes on Atlandi ookeani suurim looduslik sadam. 

## Vaata ka
*New Yorgi osariik
*Empire State
Gahri keel

**Gahri keel** on Indias räägitav Lääne-Himaalaja keel. Seda räägib Himachal Pradeshi provintsis Gahri orus Chenabi jõe ääres umbes 4000 inimest.

## Viited
Yoshimar Yotún

**Víctor Yoshimar Yotún Flores** (sündinud 7. aprillil 1990 Callaos) on Peruu jalgpallur, kes mängib Peruu kõrgliiga klubis Sporting Cristal ja Peruu jalgpallikoondises. Ta võib mängida vasakkaitsja, vasaku äärepoolkaitsja või kaitsva poolkaitsjana.

Ta alustas klubikarjääri Peruu kõrgliiga klubides José Gálvez ja Sporting Cristal. Aastatel 2012 ja 2014 tuli ta Sporting Cristaliga Peruu meistriks. Vahepeal mängis ta 2013. aastal Brasiilia kõrgliiga klubis Vasco da Gama.

2015. aasta jaanuaris sõlmis ta kolmeaastase lepingu Rootsi kõrgliiga klubiga Malmö FF. Aastatel 2016 ja 2017 tuli ta Malmöga Rootsi meistriks.

2017. aasta augustis liitus ta Major League Socceri klubiga Orlando City. Ta mängis seal poolteist hooaega kuni siirdus 2018. aasta detsembris Mehhiko kõrgliigaklubisse Cruz Azul. 2021. aastal tuli ta Cruz Azuliga Mehhiko meistriks.

2022. aasta märtsis naasis ta Sporting Cristali.

Debüüdi Peruu jalgpallikoondises tegi Yotún 2011. aastal. Koondisekarjääri esimese värava lõi ta 15. oktoobril 2013 MM-i valikmängus Boliivia vastu. 2019. aasta Copa Américal sai ta Peruu koondisega teise koha ning 2011. ja 2015. aasta Copa Américal kolmanda koha. Ta on kuulunud Peruu koondisse ka 2016. aasta Copa América Centenariol, 2018. aasta maailmameistrivõistlustel ja 2021. aasta Copa Américal.

## Saavutused
;Sporting Cristal
*Torneo Descentralizado: 2012, 2014
;Malmö FF
*Allsvenskan: 2016, 2017
;Cruz Azul
*Liga MX: Guardianes 2021
*Campeón de Campeones: 2021
*Supercopa MX: 2019
*Leagues Cup: 2019
Luis Advíncula

**Luis Jan Piers Advíncula Castrillón** (sündinud 2. märtsil 1990 Chincha Altas) on Peruu jalgpallur, kes mängib kaitsjana Argentina kõrgliiga klubis Boca Juniors ja Peruu jalgpallikoondises.

Ta alustas klubikarjääri 2009. aastal Peruu klubis Juan Aurich. Klubikarjääri jooksul on ta mänginud veel Peruu kõrgliigas Sporting Cristalis, Saksamaa kõrgliiga klubis TSG 1899 Hoffenheim, Brasiilia kõrgliigas Ponte Pretas, Portugali kõrgliiga klubis Vitória Setúbal, Türgi kõrgliigas Bursasporis, Argentina kõrgliiga klubis Newell's Old Boys, Mehhiko kõrgliiga klubides Tigres UANL ja Lobos BUAP ning Hispaania klubis Rayo Vallecano. Boca Juniorsiga liitus ta 2021. aasta juulis.

Debüüdi Peruu jalgpallikoondises tegi Advíncula 4. septembril 2010 sõprusmängus Kanada vastu. Koondisekarjääri esimese värava lõi ta 9. septembril 2018 sõprusmängus Saksamaa vastu. 2011. ja 2015. aasta Copa Américal sai ta Peruu koondisega kolmanda koha. Ta on kuulunud Peruu koondisse ka 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

## Saavutused
;Sporting Cristal
*Torneo Descentralizado: 2012
;Tigres UANL
*Liga MX: 2016/2017 Apertura
Õu (ajakiri)

**Õu** (stiliseeritult **ÕU**) on aastast 2009 ilmuv Eesti ajakiri, mis on keskendunud välieluruumiga seotud teemadele. Ajakirja annab välja MTÜ Kino. Ajakirja peatoimetaja on aastast 2014 Anna-Liisa Unt. Enne teda oli peatoimetaja Merle Karro-Kalberg. Ajakiri ilmub 1-2 korda aastas.

2015. aasta number 9 ilmus koos ajalehega U.

## Viited

## Välislingid
*
Kesk-Euroopa tasandik

**Kesk-Euroopa tasandik** (saksa keeles *Mitteleuropäische Tiefebene*; poola keeles *Nizina Środkowoeuropejska*; taani keeles *Nordeuropæiske Lavland*; hollandi keeles *Noord-Europese Laagvlakte*) on geomorfoloogiline piirkond Kesk-Euroopas, peamiselt: Poolas, Saksamaal, Taanis, Hollandis ja Belgias, väikeste aladena Põhja-Prantsusmaal ja Ida-Tšehhias.

## Vaata ka
*Põhja-Saksa madalik
Oliver Burke

**Oliver Jasen Burke** (sündinud 7. aprillil 1997 Kirkcaldys) on Šotimaa jalgpallur, kes mängib parema äärepoolkaitsjana Saksamaa kõrgliigaklubis Bremeni Werder ja Šotimaa jalgpallikoondises.

Ta alustas klubikarjääri Inglismaa klubis Nottingham Forest, mille noorteakadeemiaga liitus ta 2005. aastal. 2014. aasta septembris sõlmis ta klubiga profilepingu ja tegi 2015. aasta veebruaris Nottingham Foresti põhimeeskonnas debüüdi Inglismaa esiliigas. Samal hooajal jõudis ta veel laenulepingu alusel mängida Inglismaa kolmanda liiga klubis Bradford City. 2016–17 tegi muljetavaldava hooaja alguse, kui lõi Nottingham Foresti särgis viie esimese liigamänguga neli väravat. 2016. aasta augustis siirdus ta äsja Saksamaa kõrgliigasse tõusnud RB Leipzigisse. Üleminekusumma oli umbes 13 miljonit naelsterlingit, millega Burke sai läbi aegade kallimaks Šotimaa jalgpalluriks. 25. septembril 2016 lõi ta värava 1. FC Kölni vastu, saades sellega alates 1999. aastat esimeseks Šotimaa mängijaks pärast Brian O'Neili, kes on Saksamaa kõrgliigas värava löönud.

2017. aasta augustis naasis Burke Inglismaale, liitudes Premier League'is mängiva West Bromwich Albioniga. Üleminekusumma oli 15 miljonit naelsterlingit. Hooaja 2018–19 esimeses pooles ei saanud ta enam klubi meeskonnas mänguaega ning ta suundus 2019. aasta jaanuaris hooaja teiseks pooleks laenule Šotimaa kõrgliigaklubisse Celtic. Ta lõi ülejäänud hooaja jooksul liigas neli väravat ja tuli Celticuga Šotimaa meistriks. 2019. aasta augustis suundus ta üheks hooajaks laenule Hispaania kõrgliigaklubisse Deportivo Alavés.

2020. aasta septembris sõlmis ta lepingu Inglismaa kõrgliigaklubiga Sheffield United. 2022. aasta jaanuaris läks ta hooaja lõpuni laenule esiliigaklubisse Millwall.

2022. aasta juunis naasis Burke Saksamaale ja sõlmis lepingu Bremeni Werderiga. 

Debüüdi Šotimaa jalgpallikoondises tegi Burke 29. märtsil 2016 sõprusmängus Taani vastu. Koondisekarjääri esimese värava lõi ta 8. juunil 2019 EM-i valikmängus Küprose vastu.

## Saavutused
;Celtic
*Scottish Premiership: 2018–19

## Viited
Pongola

**Pongola** on asula Lõuna-Aafrika Vabariigis KwaZulu-Natali provintsis Zululandi ringkonnas, uPhongolo valla halduskeskus.

Lõuna-Aafrika Vabariigi 2011. aasta rahvaloenduse andmetel oli Pongola elanikest valgeid 57,31%, mustanahalisi aafriklasi 37,92%, India või Aasia päritolu inimesi 3,42%, värvilisi 0,64% ja teisi 0,64%. Afrikaani keelt pidas emakeeleks 55,60% inimesi, suulu keelt 30,48%, inglise keelt 8,57% ja svaasi keelt 1,43%.

## Viited
Mahlabatini

**Mahlabatini** on asula Lõuna-Aafrika Vabariigis KwaZulu-Natali provintsis Zululandi ringkonnas Ulundi vallas.

Mahlabatini on asutatud 1898. aastal.

Lõuna-Aafrika Vabariigi 2011. aasta rahvaloenduse andmetel oli Mahlabatini elanikest mustanahalisi aafriklasi 98,41%, värvilisi 0,73%, valgeid 0,60%, India või Aasia päritolu inimesi 0,07% ja teisi 0,20%. Suulu keelt pidas emakeeleks 96,74% inimesi, ndebele keelt 0,99%, afrikaani keelt 0,76%, tsvana keelt 0,46% ja inglise keelt 0,46%.

## Viited
Aikanani keel

**Aikanani keel** ehk **huari keel** on Brasiilias räägitav keel, millel kindlaid sugulaskeeli ei ole ja mida peetakse seetõttu isolaatkeeleks. 

2012. aastal rääkis aikanani keelt umbes 150 inimest, peamiselt Rondônia osariigis Rio do Ouro külas.

Keeles on 10 vokaalfoneemi (i, y, u, ĩ, ũ, ɛ, ø, a, ɛ̃ ,ã) ja 15-22 konsonantfoneemi.

Aikanani keel on keerulise morfoloogiaga toonikeel. 
Sõnajärg on SOV.

## Viited

## Välislingid

*http://www.proel.org/index.php?pagina=mundo/inclasi/aikana
*http://www.endangeredlanguages.com/lang/669
*http://multitree.org/codes/tba.html
*https://wals.info/languoid/lect/wals_code_aik
*http://www.unesco.org/languages-atlas/en/atlasmap/language-id-2023.html
Witsand

**Witsand** on asula Lõuna-Aafrika Vabariigis Lääne-Kapimaa provintsis Garden Route'i ringkonnas. Witsand asub India ookeani rannikul Breede jõe suudmes.

Lõuna-Aafrika Vabariigi 2011. aasta rahvaloenduse andmetel oli Witsandi elanikest valgeid 87,23%, mustanahalisi aafriklasi 9,66%, värvilisi 2,18% ja teisi 0,93%. Afrikaani keelt pidas emakeeleks 72,12% inimesi, inglise keelt 25,96% ja tsvana keelt 0,64%.

## Viited
Chrissy Teigen

**Christine Diane Teigen** (sündinud 30. novembril 1985) on tai päritolu USA fotomodell. 

Ta töötas 2010. aastast modellina ajakirja Sports Illustrated ujumistrikoode eriväljaandes. Aastatel 2015–2019 oli ta Paramount Networki telesaate "Lip Sync Battle" kaassaatejuht. 

Chrissy abikaasa on laulja John Legend. Neil on tütar ja poeg.

## Viited

## Välislingid

*
Mtwalume

**Mtwalume** on asula Lõuna-Aafrika Vabariigis KwaZulu-Natali provintsis Ugu ringkonnas, uMdoni valla halduskeskus. Mtwalume asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Mtwalume elanikest valgeid 74,59%, mustanahalisi aafriklasi 18,03%, India või Aasia päritolu inimesi 4,92%, värvilisi 2,30% ja teisi 0,16%. Afrikaani keelt pidas emakeeleks 42,30% inimesi, inglise keelt 41,31%, suulu keelt 12,62% ja koosa keelt 1,97%.

## Viited
Buffelsbaai

**Buffelsbaai** on küla Lõuna-Aafrika Vabariigis Lääne-Kapimaa provintsis Garden Route'i ringkonnas Knysna vallas. Buffelsbaai asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Buffelsbaai elanikest värvilisi 71,83%, valgeid 26,76% ja mustanahalisi aafriklasi 1,41%. Afrikaani keelt pidas emakeeleks 100,0% inimesi.

## Galerii

Buffelsbaai.jpg
Buffelsbaai - panoramio.jpg


## Viited
Umbumbulu

**Umbumbulu** on linn Lõuna-Aafrika Vabariigis KwaZulu-Natali provintsis eThekwini linnaringkonnas.

Lõuna-Aafrika Vabariigi 2011. aasta rahvaloenduse andmetel oli Umbumbulu elanikest mustanahalisi aafriklasi 98,73%, valgeid 0,56%, India või Aasia päritolu inimesi 0,11%, värvilisi 0,07% ja teisi 0,48%. Suulu keelt pidas emakeeleks 93,41% inimesi, ndebele keelt 2,24%, inglise keelt 1,64% ja afrikaani keelt 0,71%.

## Viited
UNESCO maailmapärand Mongoolias

**[[Mongoolia]]** alal on **[[UNESCO maailmapärandi nimistu]]s** viis objekti ja 12 objekti kandidaat.

Nimistusse on kantud
*kolm kultuuripärandi objekti:
**2004 Orkhoni oru kultuurmaastik
**2011 Mongoolia Altai kaljujooniste kompleks
**2015 Burkhan Khalduni suur mägi ja seda ümbritsev pühamaastik
*kaks looduspärandi objekti:
**2003 Uvs Nuuri valgla. Ühispärand Venemaaga
**2017 Dauuria maastikud. Ühispärand Venemaaga

Nimistusse kandideerib alates 2014. aastast 12 objekti.

## Viited

## Välislingid
*UNESCO maailmapärand Mongoolias. UNESCO maailmapärandi koduleht
Paolo Hurtado

**Cristopher Paolo César Hurtado Huertas** (sündinud 27. juulil 1990 Callaos) on Peruu jalgpallur, kes mängib äärepoolkaitsjana Türgi kõrgliiga klubis Konyaspor ja Peruu jalgpallikoondises.

Ta alustas klubikarjääri 2008. aastal Peruu kõrgliiga klubis Alianza Lima. Ta on mänginud veel Peruus Juan Aurichis, Portugali kõrgliiga klubides Paços de Ferreira ja Vitória Guimarães, Uruguay kõrgliiga klubis Peñarol ning Inglismaa esiliigas Readingis. Konyasporiga on ta liitunud 2018. aastal.

Debüüdi Peruu jalgpallikoondises tegi Hurtado 2011. aastal. Koondisekarjääri esimese värava lõi ta 26. märtsil 2013 sõprusmängus Trinidadi ja Tobago vastu. Ta on kuulunud Peruu koondisse ka 2015. aasta Copa Américal ja 2018. aasta maailmameistrivõistlustel.
Luis Abram

**Luis Alfonso Abram Ugarelli** (sündinud 27. veebruaril 1996 Limas) on Peruu jalgpallur, kes mängib kaitsjana Mehhiko kõrgliiga klubis Cruz Azul ja Peruu jalgpallikoondises.

Ta alustas klubikarjääri Peruu kõrgliiga klubis Sporting Cristal, kus mängis aastatel 2014–2017. Aastatel 2014 ja 2016 tuli ta Sporting Cristaliga Peruu meistriks. Aastatel 2018–2021 mängis ta Argentina kõrgliiga klubis Vélez Sarsfield.

2021. aasta juulis liitus ta Hispaania kõrgliiga klubiga Granada. 2022. aasta jaanuaris läks ta Granadast laenule Cruz Azuli.

Debüüdi Peruu jalgpallikoondises tegi Abram 2016. aasta mais sõprusmängus Trinidadi ja Tobago vastu. Kondisekarjääri esimese värava lõi ta 10. septembril 2019 sõprusmängus Brasiilia vastu. Ta on kuulunud Peruu koondisse 2016. aasta Copa América Centenariol, 2019. aasta Copa Américal ja 2021. aasta Copa Américal.

## Saavutused
;Sporting Cristal
*Peruu Primera División: 2014, 2016
Renato Tapia

**Renato Fabrizio Tapia Cortijo** (sündinud 28. juulil 1995 Limas) on Peruu jalgpallur, kes mängib keskkaitsja või poolkaitsjana Hispaania kõrgliiga klubis Celta de Vigo ja Peruu jalgpallikoondises.

Ta alustas klubikarjääri Hollandis. Alates 2013. aastast mängis ta FC Twentes. 2016. aastal liitus ta Feyenoordiga, kellega tuli hooajal 2016–17 Hollandi meistriks. Hooaja 2018–19 teise pooles mängis ta laenul Willem II-sse.

2020. aasta juulis sõlmis ta nelja-aastase lepingu Celta de Vigoga.

Debüüdi Peruu jalgpallikoondises tegi Tapia 1. aprillil 2015 mängus Venezuela vastu. Koondisekarjääri esimese värava lõi ta 9. septembril 2016 MM-i valikmängus Ecuadori vastu. Ta on kuulunud Peruu koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

## Saavutused
;Feyenoord
*Eredivisie: 2016–17
*KNVB beker: 2015–16, 2017–18
*Johan Cruijff Schaal: 2017, 2018
Edison Flores

**Edison Michael Flores Peralta** (sündinud 14. mail 1994 Limas) on Peruu jalgpallur, kes mängib äärepoolkaitsja või ründava poolkaitsjana Peruu kõrgliigaklubis Universitario ja Peruu jalgpallikoondises.

Ta alustas Universitarios ka klubikarjääri. Universitarios põhimeeskonnas debüteeris ta Peruu kõrgliigas 2011. aastal. Aastatel 2012–2014 mängis ta Hispaanias Villarreali reservmeeskonnas. 2014. aastal naasis ta Universitariosse. Aastatel 2016–2018 mängis ta Taani kõrgliigaklubis Aalborg, 2018–2020 Mehhiko kõrgliigaklubis Morelia, 2020–2022 Major League Socceri (MLS) klubis D.C. United. 2022. aastal liitus ta Mehhiko klubiga Club Atlas, kuid aasta hiljem naasis ta laenulepingu alusel Universitariosse.

Peruu jalgpallikoondises tegi Flores debüüdi 2013. aastal. Koondisekarjääri esimese värava lõi ta 23. mail 2016 sõprusmängus Trinidadi ja Tobago vastu. Ta on kuulunud Peruu koondisse 2016. aasta Copa América Centenariol, 2018. aasta maailmameistrivõistlustel ning 2019. ja 2024. aasta Copa Américal.
Thaba Phatswa

**Thaba Phatswa** on asula Lõuna-Aafrika Vabariigis Free State'i provintsis Thabo Mofutsanyana ringkonnas Mantsopa vallas.

Lõuna-Aafrika Vabariigi 2011. aasta rahvaloenduse andmetel oli Thaba Phatswa elanikest värvilisi 76,39%, mustanahalisi aafriklasi 22,73%, India või Aasia päritolu inimesi 0,22%, valgeid 0,11% ja teisi 0,55%. Afrikaani keelt pidas emakeeleks 84,70% inimesi, sotho keelt 9,40%, inglise keelt 2,62% ja tsvana keelt 1,09%.

## Viited
Alejandro Chumacero

**Alejandro Saúl Chumacero Bracamonte** (sündinud 22. aprillil 1991 La Pazis) on Boliivia jalgpallur, kes mängib poolkaitsjana Boliivia kõrgliiga klubis Always Ready ja Boliivia jalgpallikoondises.

Ta alustas klubikarjääri 2007. aastal Boliivia klubis The Strongest. 2013. aastal sõlmis ta lepingu Brasiilia esiliiga klubiga Sport Recife, kuid naasis juba samal aastal The Strongesti. Ta tuli The Strongestiga Boliivia meistriks kolm korda.

2018. aasta alguses liitus ta Mehhiko kõrgliiga klubiga Puebla. 2021. aastal mängis ta Tšiili kõrgliiga klubis Unión Española. Seejärel naasis ta Boliivia kõrgliigasse, liitudes Always Readyga.

Debüüdi Boliivia jalgpallikoondises tegi Chumacero 2011. aastal. Koondisekarjääri esimese värava lõi ta 12. oktoobril 2012 MM-i valikmängus Peruu vastu. Ta on kuulunud Boliivia koondisse 2015. ja 2019. aasta Copa Américal.

## Saavutused
;The Strongest
*Boliivia liiga: 2011/2012 Clausura, 2012/2013 Apertura, 2016/2017 Apertura

## Viited
Bosoord

**Bosoord** on asula Lõuna-Aafrika Vabariigis Mpumalanga provintsis Ehlanzeni ringkonnas.

Lõuna-Aafrika Vabariigi 2011. aasta rahvaloenduse andmetel oli Bosoordi elanikest mustanahalisi aafriklasi 99,12%, värvilisi ja valgeid 0,27%. Svaasi keelt pidas emakeeleks 39,73% inimesi, suulu keelt 26,02%, pedi keelt 22,39%, sotho keelt 5,13%, ndebele keelt 2,92% ja tsvana keelt 1,59%.

## Viited
Ljudmila Agranovskaja

**Ljudmila Semjonovna Agranovskaja** (vene keeles Людмила Семёновна Аграновская; neiupõlvenimi **Smolinova**; 29. veebruaril 1932 Sahhalin – 18. detsember 2022) oli vene alpinist ja treener.

Ta oli esimene naine Nõukogude Liidus, kes tõusis riigi kõrgeima mäe (Kommunismi) tippu (1968) ja pälvis esimese naisena aunimetuse Lumeleopard (1970).

## Elukäik
Agranovskaja elas aastatel 1934–1954 Moskvas, 1954–1968 Leningradis (töötas seal majahoidjana) ning aastast 1968 Kamtšatkal Petropavlovsk-Kamtšatskis, kus töötas koos abikaasa German Agranovskiga (1931–1984) nende rajatud alpinismi- ja mäesuusakoolis treenerina. Agranovskaja kuulsaim kasvandik Varvara Zelenskaja võitis 1990. aastatel maailma karikasarjas mäesuusatamises neli etappi kiirlaskumises.

## Alpinism
Agranovskaja hakkas mägironimisega tegelema 1955. aastal. Aastatel 1960–1973 tegi ta 7 edukat tõusu seitsmetuhandeliste tippu, sealhulgas kahel korral tõusis Kommunismi tippu.

#### Kõrgtõusud
*1960 – Lenini mäetipp (7134 m)
*1964 – Karl Marxi mäetipp (6723 m)
*1968 – Kommunismi mäetipp (7495 m)
*1970 – Džengiš (7439 m)
*enne 1971. aastat – Korženevskaja (7105 m)
*1971 – Lenini mäetipp (7134 m)
*1972 – Kommunismi mäetipp (7495 m)
*1973 – Han-Tengri (7010 m)

## Tunnustus
*1970 – aunimetus "Lumeleopard" (tõusnud nelja Nõukogude Liidu üle 7000 m kõrgusele mäetipule; tunnistuse nr 16)
*1986 – NSV Liidu teeneline kehakultuuritegelane
*2006 – Petropavlovsk-Kamtšatski aukodanik
*pälvinud ka NSV Liidu aumeistersportlase aunimetuse

## Viited
Buffelshoek

**Buffelshoek** (alates 2008. aastast ametlikult **Bolla-Tau**) on linn Lõuna-Aafrika Vabariigis Mpumalanga provintsis Ehlanzeni ringkonnas.

Lõuna-Aafrika Vabariigi 2011. aasta rahvaloenduse andmetel oli Buffelshoeki elanikest mustanahalisi aafriklasi 99,91%, India või Aasia päritolu inimesi 0,05 ja teisi 0,04%. Pedi keelt pidas emakeeleks 92,04% inimesi, tsonga keelt 4,78% ja sotho keelt 1,21%.

## Viited
Shakadza

**Shakadza** on küla Lõuna-Aafrika Vabariigis Limpopo provintsis Vhembe ringkonnas Mutale vallas.

Lõuna-Aafrika Vabariigi 2011. aasta rahvaloenduse andmetel oli Shakadza elanikest mustanahalisi aafriklasi 99,77%, India või Aasia päritolu inimesi 0,17% ja teisi 0,06%. Venda keelt pidas emakeeleks 98,25% inimesi ja afrikaani keelt 0,23%.

## Viited
UNESCO maailmapärand Andorras

**[[Andorra]]** alal on **[[UNESCO maailmapärandi nimistu]]s** üks objekt ja ootenimistus ka üks objekt.

Nimistusse on kantud üks kultuuripärandi objekt:
*2004 Madriu-Perafita-Clarori org

## Ootenimistu
Ootenimistus on üks kultuuripärandi objekt:
*2021 "Püreneedes asuva riigi rajamise tunnismärgid: Andorra kaasvürstiriik"

## Viited

## Välislingid
*UNESCO maailmapärand Andorras. UNESCO maailmapärandi koduleht. Inglise keeles. Vaadatud 1. augustil 2024]
Mogwase

**Mogwase** on linn Lõuna-Aafrika Vabariigis Loodeprovintsis Bojanala Platinumi ringkonnas, Moses Kotane valla halduskeskus.

Mogwases kaevandatakse plaatinat.

Lõuna-Aafrika Vabariigi 2011. aasta rahvaloenduse andmetel oli Mogwase elanikest mustanahalisi aafriklasi 93,72%, India või Aasia päritolu inimesi 4,84%, värvilisi 0,74%, valgeid 0,57% ja teisi 0,14%. Tsvana keelt pidas emakeeleks 67,40% inimesi, inglise keelt 8,42%, suulu keelt 3,42%, sotho keelt 3,22%, tsonga keelt 2,62%, koosa keelt 2,61%, ndebele keelt 1,86%, venda keelt 1,86%, pedi keelt 1,64% ja afrikaani keelt 0,89%.

## Viited
Mill Rock

**Mill Rock** on väike asustamata saar New Yorgi linnaosade Manhattani ja Queensi vahel East Riveris (Hell Gate).

## Vaata ka
*Roosevelt Island
Belmont Island

**Belmont Island** (hüüdnimega **U Thant Island**) on East Riveri väikseim tehissaar, mis asub ÜRO peakorteri läheduses Manhattani saare juures.

## Ajalugu

Tehissaar tekitati Steinway Tunneli ehitusel.
Mogogelo

**Mogogelo** on linn Lõuna-Aafrika Vabariigis Loodeprovintsis Bojanala Platinumi ringkonnas Kgetlengrivieri vallas.

Lõuna-Aafrika Vabariigi 2011. aasta rahvaloenduse andmetel oli Mogogelo elanikest mustanahalisi aafriklasi 99,27%, valgeid 0,52%, värvilisi 0,09%, India või Aasia päritolu 0,05% ja teisi 0,06%. Tsonga keelt pidas emakeeleks 35,47% inimesi, tsvana keelt 30,10%, pedi keelt 15,06%, ndebele keelt 7,49%, sotho keelt 2,84% ja suulu keelt 2,66%.

## Viited
Roosevelt Island

**Roosevelt Island** on New Yorgi linnas East Riveri estuaaris asuv kitsas ja 3,2-kilomeetri pikkune saar. Saar asub Manhattani ja Long Islandi saare vahel ja sellel elab 11 661 inimest (2010. aasta rahvaloenduse andmetel).

## Vaata ka
*Mill Rock
Maranzhe

**Maranzhe** on küla Lõuna-Aafrika Vabariigis Limpopo provintsis Vhembe ringkonnas Thulamela vallas.

Lõuna-Aafrika Vabariigi 2011. aasta rahvaloenduse andmetel oli Maranzhe elanikest mustanahalisi aafriklasi 99,89% ja India või Aasia päritolu inimesi 0,11%. Venda keelt pidas emakeeleks 97,39% inimesi ja inglise keelt 1,19%.

## Viited
Randalls and Wards Islands

**Randalls and Wards Islands** on Manhattani lähistel tehislikult ühiseks saareks ühendatud saared Randalls Island ja Wards Island. Manhattanist eraldab neid Harlemi jõgi ning Long Islandist East Riveri estuaar. 

## Ajalugu
Kahe saare vaheline kanal (Little Hell Gate) täideti 1960. aastate alguses. Kolmas väiksem saar, Sunken Meadow Island, asus Randalls Islandist idas ja ühendati viimasega 1955. aastal.

Saarel asub tänapäeval suur veepuhastusjaam, kaks psühhiaatriahaiglat ja mitu kodutute varjupaika.
Syferskuil

**Syferskuil** on linn Lõuna-Aafrika Vabariigis Loodeprovintsis Bojanala Platinumi ringkonnas.

Lõuna-Aafrika Vabariigi 2011. aasta rahvaloenduse andmetel oli Syferskuili elanikest mustanahalisi aafriklasi 99,35%, värvilisi 0,29%, India või Aasia päritolu inimesi 0,11%, valgeid 0,03% ja teisi 0,21%. Tsvana keelt pidas emakeeleks 47,53% inimesi, pedi keelt 27,15%, tsonga keelt 12,17%, sotho keelt 3,53%, ndebele keelt 2,32%, suulu keelt 2,06%, inglise keelt 1,52%, viipekeelt 0,88% ja afrikaani keelt 0,85%.

## Viited
North and South Brother Islands

**North and South Brother Islands** on New Yorgi linnas East Riveri estuaaris asuv paar väikesaari. Need asuvad maismaa (Bronxi linnaosa) ja Rikers Islandi vahel.

## Välislingid
*
Modderspruit

**Modderspruit** on linn Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.

Lõuna-Aafrika Vabariigi 2011. aasta rahvaloenduse andmetel oli Modderspruiti elanikest mustanahalisi aafriklasi 98,68%, värvilisi 0,53%, India või Aasia päritolu inimesi 0,35%, valgeid 0,22% ja teisi 0,23%. Tsvana keelt pidas emakeeleks 56,50% inimesi, tsonga keelt 11,14%, koosa keelt 7,82%, suulu keelt 5,66%, sotho keelt 5,64%, pedi keelt 5,06% ja inglise keelt 2,11%.

## Viited
UNESCO maailmapärand Vatikanis

**[[Vatikan]]i** alal on **[[UNESCO maailmapärandi nimistu]]s** kaks objekti.

Nimistusse on kantud:
*kaks kultuuripärandi objekti:
**1980, 1990 Rooma ajalooline keskus ja Püha Tooli valdused selles linnas, mis kasutavad eksterritoriaalsuse õigusi ning Müüritagune Püha Pauluse basiilika. Ühispärand Itaaliaga
**1984 Vatikani linn

## Viited

## Välislingid
*UNESCO maailmapärand Vatikanis. UNESCO maailmapärandi koduleht. Inglise keeles
Kranskop

**Kranskop** on linn Lõuna-Aafrika Vabariigis KwaZulu-Natali provintsis uMzinyathi ringkonnas.

Kranskop on asutatud 1894. aastal.

Lõuna-Aafrika Vabariigi 2011. aasta rahvaloenduse andmetel oli Kranskopi elanikest mustanahalisi aafriklasi 86,46%, India või Aasia päritolu inimesi 6,54%, värvilisi 3,57%, valgeid 2,31% ja teisi 1,19%. Suulu keelt pidas emakeeleks 80,71% inimesi, inglise keelt 9,87% ja afrikaani keelt 1,55%.

## Viited
Mseleni

**Mseleni** on asula Lõuna-Aafrika Vabariigis KwaZulu-Natali provintsis uMkhanyakude ringkonnas.

Lõuna-Aafrika Vabariigi 2011. aasta rahvaloenduse andmetel oli Mseleni elanikest mustanahalisi aafriklasi 99,89%, valgeid 0,05% ja värvilisi 0,05%. Suulu keelt pidas emakeeleks 95,44% inimesi, ndebele keelt 1,53%, viipekeelt 0,90% ja inglise keelt 0,90%.

## Viited